1066

Η τρέχουσα σελίδα αφορά το έτος 1066 κατά το Γρηγοριανό ημερολόγιο

Γεγονότα 
5 Ιανουαρίου - Πεθαίνει ο Εδουάρδος ο Ομολογητής. Ο Χάρολντ Γκόντουινσον ανακηρύσσεται βασιλιάς της Αγγλίας.
6 Ιανουαρίου - Ο Χάρολντ Β΄ στέφεται βασιλιάς της Αγγλίας, πιθανώς στο νέο Αββαείο του Ουέστμινστερ.
Ιανουάριος - Ο Χάρολντ Β΄ της Αγγλίας παντρεύεται την Έντιθ της Μερκίας, χήρα του Ουαλού ηγέτη Γκρίφιντ απ Λιούελιν. 
20 Μαρτίου - Ο κομήτης του Χάλεϋ φτάνει στο περιήλιο. Η εμφάνισή του απεικονίστηκε αργότερα στην ταπισερί της Μπαγιέ.
20 Σεπτεμβρίου - Ο Χάραλντ Γ΄ της Νορβηγίας νικά τους Άγγλους στη μάχη του Φούλφορντ.
25 Σεπτεμβρίου - Μετά τη μάχη του Φούλφορντ ο βασιλιάς Χάρολντ Β΄ της Αγγλίας, έχοντας πάρει την κρίσιμη απόφαση να κατευθυνθεί βόρεια για να συναντήσει τους εισβολείς, νικά τον Χάραλντ Γ΄ της Νορβηγίας  στη μάχη του Στάμφορντ Μπριτζ.
27 Σεπτεμβρίου - Ο Γουλιέλμος ο Κατακτητής σαλπάρει με τον στρατό του από τις εκβολές του ποταμού Σομ για να κατακτήσει την Αγγλία.
28 Σεπτεμβρίου - Ο δούκας της Νορμανδίας, Γουλιέλμος, αποβιβάζεται στην Αγγλία.
14 Οκτωβρίου - Νορμανδική κατάκτηση της Αγγλίας: Μάχη του Χέιστινγκς. Στο Σένλακ Χιλ της Αγγλίας, έντεκα χιλιόμετρα έξω από το Χέιστινγκς, οι νορμανδικές δυνάμεις του Γουλιέλμου του Κατακτητή νικούν τον αγγλικό στρατό και σκοτώνουν τον βασιλιά Χάρολντ Β΄ της Αγγλίας.
15 Οκτωβρίου - Ο Έντγκαρ Έθελινγκ ανακηρύσσεται βασιλιάς της Αγγλίας, αλλά δεν θα στεφθεί ποτέ. Θα βασιλέψει μέχρι τις 10 Δεκεμβρίου του 1066.
25 Δεκεμβρίου - Ο δούκας της Νορμανδίας Γουλιέλμος ο Κατακτητής στέφεται βασιλιάς της Αγγλίας στο Αββαείο του Ουέστμινστερ στο Λονδίνο.
30 Δεκεμβρίου - Σφαγή στη Γρανάδα: Ένας όχλος μουσουλμάνων καταλαμβάνει το βασιλικό παλάτι και σφάζει το μεγαλύτερο μέρος του εβραϊκού πληθυσμού της πόλης.
Ο Μάγκνους Β΄ γίνεται βασιλιάς της Νορβηγίας.
Μετά το θάνατο του βασιλιά της Σουηδίας, Στένκιλ, δύο αντίπαλοι ονόματι Ερρίκος μάχονται για την εξουσία στη Σουηδία, διεκδικώντας αμφότεροι το θρόνο μέχρι το επόμενο έτος.

Γεννήσεις 

Μαλίκ αλ-Αφντάλ, Άραβας βεζίρης
Ειρήνη Δούκαινα, Βυζαντινή αυτοκράτειρα
Ερρίκος της Βουργουνδίας (Κόμης της Πορτογαλίας)

Θάνατοι 

5 Ιανουαρίου - Εδουάρδος ο Ομολογητής, βασιλιάς της Αγγλίας
25 Σεπτεμβρίου - Τόστικ Γκόντουινσον, κόμης της Νορθουμβρίας
25 Σεπτεμβρίου - Χάραλντ Γ΄, βασιλιάς της Νορβηγίας
14 Οκτωβρίου - Χάρολντ Β΄, βασιλιάς της Αγγλίας
Στένκιλ, βασιλιάς της Σουηδίας

Εξωτερικοί σύνδεσμοι 
 

Έτη